blokkoefficient
Blokkoefficient, inden for skibsdimensionering en dimensionsløs geometrisk størrelse, der er et udtryk for "fyldigheden" af skibets linjer (finheden af skroget). Blokkoefficienten beregnes som forholdet mellem volumenet af den nedsænkede del (skibets deplacement) og volumenet af prismet beskrevet af skibets hoveddimensioner (længde, bredde og dybgang). Almindeligt forekommende værdier på blokkoefficienter er 0,50-0,60 for slanke, hurtigtgående skibe som passager- og containerskibe og op til 0,85 for tankskibe. Se også skibsmåling.